hu de hu hu hu hu hu hu en hu eo hu hu en hbs_lat hu hu hu hu hu hu hu hu hu hu hu hu hu hu hu hu hu hu hu en en hu de de en hu hu hu hu hu hu hu hu hu hu hu hu en
Európa a sajtószabadságért! – CCO Magazin
A Magyarországi Európa Társaság, a Mérték Médiaelemző Műhely, a Milla Egyesület és a Délkelet-európai Médiaközpontok Hálózatának koalíciója 2013. február 28-án közös kampányt indít a sajtó szabadságáért.  A magyarországi kampány a napokban elindított „Európai polgári kezdeményezés a sajtó sokszínűségéért” nemzetközi aláírás-gyűjtési akció része.
Az európai polgári kezdeményezés lehetősége a Lisszaboni Szerződés jelentős újítása, mely lehetővé teszi, hogy az európai állampolgárok közvetlenül fordulhassanak az európai intézményekhez európai szintű jogszabálymódosítása vagy új európai jogszabály megalkotása érdekében. Az Európai polgári kezdeményezés a sajtó sokszínűségéértaz első ilyen akció, amelyben magyar szervezetek is részt vesznek. A kampányban részt vevő szervezeteknek közösen egymillió aláírást kell összegyűjteniük ahhoz, hogy a beadványt az Európai Bizottság megtárgyalja.
Az országok között méretarányosan oszlik el, hogy mennyi aláírást kell összegyűjteniük. Magyarországról 2013 októberéig 16.500 támogatóra van szükség.
A magyarországi kampány középpontjában a sajtószabadságot súlyosan csorbító Médiatanács megszüntetése áll. Az Európai Unióban közös, minden tagállamot kötelező szabálynak kell előírnia, hogy a médiatestületekben egyetlen politikai vagy más társadalmi csoportnak sem lehet meghatározó befolyása.
A sajtószabadságért folytatott kampányban Magyarországon kívül Belgium, Bulgária, az Egyesült Királyság, Franciaország, Hollandia, Olaszország,  Portugália, Románia és Spanyolország vesz részt. Martin Schulz, az Európai Parlament elnöke már biztosította támogatásáról a résztvevő szervezeteket, és aláírta a petíciót.
A kezdeményezést az Európai Unió intézményeinél héttagú nemzetközi civil bizottság képviseli, amelynek magyar tagja Molnár Péter, aki egy belga és egy olasz szakértővel együtt szövegezte a kezdeményezés beadványát.
A sajtótájékoztatón bemutatjuk azt a weboldalt, ahol a petíciót alá lehet írni, ahol az összes résztvevő ország az online aláírásokat gyűjti, és ahol folyamatosan tájékozódni lehet a résztvevő országok sajtószabadsággal kapcsolatos híreiről, kampányeseményeiről.
A sajtó sokszínűségét megvalósítani kívánó összeurópai kezdeményezés célja, hogy az Európai Bizottság egészítse ki a médiára vonatkozó irányelvet, vagy alkosson új irányelvet a sajtó sokszínűségének védelmében, a médiatestületek feletti meghatározó befolyás, valamint a média és a hirdetési szektor területén való túlzott tulajdonkoncentráció kizárására.
Az aláírásgyűjtésen túl a résztvevő hazai szervezetek célja, hogy a polgárok minél szélesebb körét tájékoztassák a sajtószabadság megsértésének eseteiről, és hogy felhívják a figyelmet arra, hogy milyen következményekkel jár a sajtószabadság magyarországi korlátozása.
A kampány szervezői örömmel fogadják magánszemélyek, civil szervezetek és a sajtó támogatását az aláírások gyűjtésében és a kampány minél szélesebb körben történő megismertetésében.
Az Európai Bizottság hivatalos közleménye a kezdeményezésről ide kattintva elérhető.
Hegedűs István, a Magyarországi Európa Társaság elnöke
Molnár Péter, a Milla (Egymillióan a magyar sajtószabadságért) Egyesület képviselője, a Közép-európai Egyetem
Média és Kommunikáció Kutató Központjának egyik alapító kutatója
Orbán Sándor, a Délkelet-európai Médiaközpontok Hálózatának ügyvezető igazgatója
Polyák Gábor, a Mérték Médiaelemző Műhely vezetője, egyetemi docens PTE ÁJK
A CCO Magazin korábban már közölte a felhívást, amely ide kattintva elolvasható.
A kezdeményezéshez itt lehet csatlakozni.
CCO Magazin a Twitteren:
Alapító főszerkesztő: Barát Tamás
Afrika bell pottinger best practice Burson-Marsteller cannes CCO CIPR csr díj EACD edelman ENSZ etika fake news GWA iabc icco ipra kampány kommunikáció konferencia kreatív krízis Kríziskommunikáció lions magazin marketing microsoft MPRSZ MUOSZ Museum of Public Relations MÖT média mérés oktatás pr prca PRO PR díj prweek Public relations sajtóetika seo smart smart konferencia social media
© Copyright 2022 | CCO Magazin